AIŠKINAMASIS RAŠTAS

Dėl Molėtų rajono savivaldybės individualių nuotekų valymo įrenginių statybos išlaidų dalinio kompensavimo tvarkos aprašo patvirtinimo

1. Parengto tarybos sprendimo projekto tikslai ir uždaviniai:

Tarybos sprendimo projekto tikslas – patvirtinti Molėtų rajono savivaldybės individualių nuotekų valymo įrenginių statybos išlaidų dalinio kompensavimo tvarkos aprašą ir pripažinti netekusiu galios Molėtų rajono savivaldybės tarybos 2021 m. kovo 25 d. sprendimą Nr. B1-73 „Dėl Molėtų rajono savivaldybės individualių nuotekų valymo įrenginių statybos išlaidų dalinio kompensavimo tvarkos aprašo patvirtinimo“ su visais pakeitimais ir papildymais, kadangi buvo pakeistas Statybos techninis reglamentas STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtintas Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „ Dėl Statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“.

1. Siūlomos teisinio reguliavimo nuostatos:

Priėmus sprendimą bus patvirtintas Molėtų rajono savivaldybės individualių nuotekų valymo įrenginių statybos išlaidų dalinio kompensavimo tvarkos aprašas atitinkantis galiojančius nuotekų tvarkymą reglamentuojančius teisės aktus.

1. Laukiami rezultatai:

Galimybė pasinaudoti kompensacija paskatins rajono gyventojus mažinti aplinkos taršą ir buitines nuotekas tvarkyti pagal nustatytus reikalavimus.

1. Lėšų poreikis ir jų šaltiniai:

Savivaldybės biudžeto lėšos. 1000 eur už baigtus statyti nuotekų valymo įrenginius.

1. Kiti sprendimui priimti reikalingi pagrindimai, skaičiavimai ar paaiškinimai.

-